Source: http://docplayer.fi/15135458-Acta-saamelaisten-maat-ja-vedet-kruunun-uudistiloiksi-asutus-ja-maankaytto-inarissa-ja-utsjoella-vuosina-1749-1925-universitatis-ouluensis-b-134.html
Timestamp: 2018-05-25 15:01:22+00:00
Document Index: 22851992

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

ACTA SAAMELAISTEN MAAT JA VEDET KRUUNUN UUDISTILOIKSI ASUTUS JA MAANKÄYTTÖ INARISSA JA UTSJOELLA VUOSINA UNIVERSITATIS OULUENSIS B PDF
ACTA SAAMELAISTEN MAAT JA VEDET KRUUNUN UUDISTILOIKSI ASUTUS JA MAANKÄYTTÖ INARISSA JA UTSJOELLA VUOSINA UNIVERSITATIS OULUENSIS B 134
Download "ACTA SAAMELAISTEN MAAT JA VEDET KRUUNUN UUDISTILOIKSI ASUTUS JA MAANKÄYTTÖ INARISSA JA UTSJOELLA VUOSINA 1749 1925 UNIVERSITATIS OULUENSIS B 134"
1 OULU 2016 B 134 ACTA Tarja Nahkiaisoja UNIVERSITATIS OULUENSIS B HUMANIORA SAAMELAISTEN MAAT JA VEDET KRUUNUN UUDISTILOIKSI ASUTUS JA MAANKÄYTTÖ INARISSA JA UTSJOELLA VUOSINA OULUN YLIOPISTON TUTKIJAKOULU; OULUN YLIOPISTO, HUMANISTINEN TIEDEKUNTA, HISTORIA
3 ACTA UNIVERSITATIS OULUENSIS B Humaniora 134 TARJA NAHKIAISOJA SAAMELAISTEN MAAT JA VEDET KRUUNUN UUDISTILOIKSI Asutus ja maankäyttö Inarissa ja Utsjoella vuosina Esitetään Oulun yliopiston ihmistieteiden tohtorikoulutustoimikunnan suostumuksella julkisesti tarkastettavaksi Linnanmaan Keckmaninsalissa (HU106) 15. tammikuuta 2016 klo OULUN YLIOPISTO, OULU 2016
4 Copyright 2016 Acta Univ. Oul. B 134, 2016 Työn ohjaajat Professori Jouko Vahtola Dosentti Matti Enbuske Esitarkastajat Dosentti Jorma Wilmi Professori Veli-Pekka Lehtola Vastaväittäjä Dosentti Jukka Nyyssönen ISBN (Paperback) ISBN (PDF) ISSN (Printed) ISSN (Online) Kannen suunnittelu Raimo Ahonen JUVENES PRINT TAMPERE 2016
5 Nahkiaisoja, Tarja, The land and water areas of the Sami to crown's settlements. Settlement and land use in Inari and Utsjoki in University of Oulu Graduate School; University of Oulu, Faculty of Humanities, History Acta Univ. Oul. B 134, 2016 University of Oulu, P.O. Box 8000, FI University of Oulu, Finland Abstract The land use rights of the Sami were based on collectively agreed immemorial rights of use. Land areas were inherited, bought and sold, fishing waters were shared between families. Disputes about land areas were settled at the so-called Sami court. Only rarely did the actual court system settle disputes between the residents on Inari and Utsjoki. In the mid-16th century, the government did not have much control, but their influence increased gradually. The border closing of 1852 was the final act that established government control over the region. It closed the border between Norway and Finland. The first settlements were established in Inari as early as the 16th century. The first settlement was built in Utsjoki in The Sami tried to establish their rights of ownership and use for the land areas they had used for ages by establishing fishing settlements. They clearly derived from the old form of dwelling and land use. Fishing settlements were only established in Finnish Lapland in the 1840s and 1850s in Inari and Utsjoki. However, the solution was only temporary. The government took administrative actions to increase the pace of settlement. One of these actions was the organisation reform of 1858, which resulted in the authorities starting regional reviews. At the same time, land estates were transferred closer to winter dwellings. The extensive areas which the Sami had rights to use according to the seasons were limited. The term settlement is often thought to refer to new estates built on the crown's land. However, this was not the case in Inari and Utsjoki. There the Sami found new estates on the land areas they had inherited. The imperial decree of 1866 gave the Forestry Board control of Inari's and Utsjoki's forests. The area was placed temporarily under the Forestry Board's control. The separation of the surplus land of the state was carried out in Inari in The government was free to sell timber, whereas similar rights to sell timber were not issued to the landowners. After the Forestry Board started to control people's land use, the standing of people outside the land ownership system weakened. Establishing new estates became more difficult and felling and collecting lichen was restricted. With the help of the Forestry Board, government directed settlement towards crofts in crown forests. Keywords: administrative history, history of settlement, land use, Lapland, Lapp villages, Sami, taxation
7 Nahkiaisoja, Tarja, Saamelaisten maat ja vedet kruunun uudistiloiksi. Asutus ja maankäyttö Inarissa ja Utsjoella vuosina Oulun yliopiston tutkijakoulu; Oulun yliopisto, Humanistinen tiedekunta, Historia Acta Univ. Oul. B 134, 2016 Oulun yliopisto, PL 8000, Oulun yliopisto Tiivistelmä Saamelaisten maankäyttöoikeudet perustuivat yhteisesti määriteltyihin ikimuistoisiin nautintaoikeuksiin. Maita perittiin, ostettiin ja myytiin, kalavedet olivat jaettuja sukujen ja perheiden kesken. Maista syntyneet kiistat ratkaistiin kotakäräjillä. Varsinainen käräjälaitos ratkoi vain harvoin inarilaisten ja utsjokelaisten riitoja. Valtiovallan ote vielä 1700-luvun puolivälissä oli hyvin heikko mutta vahvistui vähitellen. Vallan vakiintuminen tapahtui viimeistään vuoden 1852 rajasulussa. Siinä Norjan ja Suomen vastainen raja suljettiin. Ensimmäiset uudistilat perustettiin Inariin jo 1700-luvulla. Utsjoelle ensimmäinen uudistila perustettiin vuonna Saamelaiset yrittivät vakiinnuttaa omistus- ja nautintaoikeutensa vanhastaan käyttämiinsä maihin perustamalla kalastustiloja. Ne olivat vanhan asumismuodon ja maankäytön selkeitä perillisiä. Kalastustiloja perustettiin Suomen Lapissa ja 1850-luvulla vain Inariin ja Utsjoelle. Ratkaisu oli kuitenkin vain tilapäinen. Uudisasutusta kiihdytettiin hallinnollisilla toimilla. Tällainen oli vuoden 1858 organisaatiouudistus, jonka seurauksena viranomaiset ryhtyivät pitämään aluekatselmuksia. Samassa yhteydessä tiluksia siirrettiin lähemmäksi talvipaikkaa. Laajat vuosikierron mukaiset nautinta-alueet supistuivat pienemmiksi. Uudistiloista puhuttaessa syntyy yleensä kuva kruunun maille perustetuista tiloista. Inarissa ja Utsjoella näin ei ollut, sillä saamelaiset perustivat uudistilat vanhoille perintömailleen. Inarin ja Utsjoen metsät otettiin metsähallituksen valvontaan 1866 annetulla keisarillisella kirjeellä. Alue asetettiin väliaikaisesti metsähallinnon alaiseksi. Kruunulle otetun liikamaan erottaminen tehtiin Inarissa vuosina Valtio pääsi vapaasti myymään puuta, kun vastaavaa puunmyyntioikeutta ei annettu tilallisille. Kun metsähallitus alkoi valvoa asukkaiden maankäyttöä, tilajärjestelmän ulkopuolella olevien asema heikkeni. Uudistilojen perustaminen vaikeutui, puun- ja jäkälänottoa alettiin rajoittaa. Valtiovalta metsähallinnon avustuksella ohjasi asutuksen kruununmetsätorppiin. Asiasanat: asutushistoria, hallintohistoria, lapinkylät, Lappi, maankäyttö, saamelaiset, verotus
9 Esipuhe Kun aloitin saamelaisten historian tutkimuksen ja 1990-luvun taitteessa, kiinnostus saamelaisten historiaa kohtaan ei vielä ollut kovinkaan suurta. Osittain tämä johtui siitä, että Suomen ja Skandinavian historia ei ollut vielä omana oppiaineenaan historian laitoksella. Opiskeltiin joko yleistä historiaa tai aate- ja oppihistoriaa. Pian kuitenkin Suomen ja Skandinavian historia sai professuurin Oulun yliopistossa ja pohjoisen Lapin historian tutkimus sai uutta pontta. Saamelaisten ja pohjoisten alueiden historian kiinnostus on sittemmin noussut suureen arvoon. Omaa innostustani saamelaisten historiaan lisäsi Inarin opistossa aloittamani saamen kielen ja kulttuurin opinnot ja myöhemmin suorittamani saamen kielen opinnot Oulun yliopistossa. Olen usein asettanut kysymyksen itselleni, miten kulttuurin ulkopuolinen voi tutkia saamelaisten historiaa. Eräällä tavalla edustan vanhaa lappologian perinnettä, jossa tulokulma kulttuurin ja saamelaishistorian tutkimukseen on ulkopuolisen. Vaikka termi on saanut myös negatiivisen ja vanhempina aikoina usein jopa rasistisen sävyn, käytän sitä silti. Lappologia on siis ei-saamelaisten tekemää saamelaisia, heidän kieltään ja kulttuuriaan koskevaa tutkimusta. Kuljen vanhojen suomalaisten, ruotsalaisten ja norjalaisten Lapin historian tutkijoiden jalanjälkiä voimatta koskaan olla osa saamelaiskulttuuria tai syvällä siinä. Jokainen tutkija tuo tutkimukseen oman kulttuuritaustansa ja asettaa tutkimuskysymykset omasta ajastaan käsin. Voiko kulttuurin ulkopuolinen tutkija saavuttaa milloinkaan oikeaa kuvaa saamelaiskulttuurista ja saamelaisten historiasta? Voinko koskaan ymmärtää, miten he ovat asiat kokeneet. Tutkimusajanjakso on pitkä. Nykyopiskelijoilla ei opintojen aikasuoritusten paineessa ole mahdollista valita useinkaan näin laajoja kokonaisuuksia. Monia tutkimusteemoja olisi ollut mahdollista vielä syventää, mutta koska työssä on kysymys perustutkimuksesta, ne jäävät tulevien tutkijoiden tehtäväksi. Olen pyrkinyt lähestymään tutkittavaa kohdetta kunnioittavasti ja yrittänyt ymmärtää vallitsevia olosuhteita ja sitä maailmaa, jossa saamelaiset ovat eläneet. Tutkimus on nyt kaikkien arvioitavana, kuinka olen tehtävässäni onnistunut. Nyt on kiitosten aika. Esitän nöyrimmät kiitokseni työni ohjaajalle, emeritusprofessori Jouko Vahtolalle, jota ilman tähän aiheeseen tuskin olisin päätynyt tutkimuksissani. Hän on väsymättä jaksanut kannustaa työtäni ja ohjannut oikeille raiteille. Olen kiitollinen myös saamelaisen kulttuurin professori Veli-Pekka Lehtolalle, jonka kanssa olen käynyt vuosien varrella monia keskusteluja saamelaishistorian tutkimuksesta. Kiitän sydämestäni kaikkia kollegoitani, joiden kanssa olen käynyt lukemattomia keskusteluja ja joita ilman tätä työtä ei olisi syntynyt. Kiitos
10 Ritva Kylli, Anu Vahtola, Matti Enbuske, Mauno Hiltunen, Juha Joona, Esko Vesala, Markku Kuorilehto ja monet muut tässä mainitsematta jäävät ystäväni. Kiitän myös esitarkastajina toimineita dosentti Jorma Wilmiä Jyväskylän yliopistosta ja professori Veli-Pekka Lehtolaa kannustavista ja asiantuntevista kommenteista. Oulun maakunta-arkisto ja sen henkilökunta ansaitsevat suuret kiitokset lukemattomista palveluksista, joita olen heiltä pyytänyt. Kiitän myös työhuoneesta, jota olen saanut vuosia käyttää. Kiitän myös nykyistä työnantajaani, Kajaanin kaupunkia ja läheisimpiä työtovereitani kannustuksesta ja mahdollisuudesta virkavapaaseen. Apurahojen turvin olen voinut tehdä työtäni. Kiitän Suomen Kulttuurirahastoa ja Suomen kulttuurirahaston Lapin rahastoa apurahoista, jotka ovat mahdollistaneet täysipäiväisen työskentelyn väitöskirjan parissa. Skandinaavisiin tutkijakollegoihin ja saamentutkimukseen olen päässyt kurkistamaan NOS-H (Nordiska samarbetsnämnden för humanistisk forskning) projektissa Det samiska samhällets befolkningshistoria i sitt minoritets- och etnopolitiska sammanhang Oikeusministeriön rahoittaman Lapinmaan maaoikeudet -projektin turvin olen saanut syventyä aiheeseen päätoimisesti kolmen vuoden ajan. Viimeistelin väitöskirjaani Oulun yliopistolta saamani apurahan turvin. Näitä kaikkia tahoja kiitän mahdollisuudesta saattaa työni päätökseen. Kotijoukkojen ja ystävien tuki on ollut korvaamaton. Kiitos Eva, Kristiina ja Katriina näistä kohta kahdestakymmenestä vuodesta, jotka olen saanut elää kanssanne. Erityiskiitoksen ansaitsevat jo edesmenneet vanhempani, jotka tukivat minua opinnoissani ja elämässäni viimeiseen saakka. Kajaanin Nakertajassa lokakuun 27. päivänä 2015 Tarja Nahkiaisoja 8
11 Sisällys Abstract Tiivistelmä Esipuhe 7 Sisällys 9 1 Johdanto Hallinnolliset yhteydet Lapinkylän hallinto Valtiolliset rajat ja rajankäynnit Tutkimuskysymykset Asutuksen kehitys Elinkeinojen ja maankäytön välinen suhde Verotus suhteessa maankäyttöön ja asutukseen Tutkimuksen käsitteet Saamelaisiin/lappalaisiin liittyvät käsitteet Maanluonnon käsitteet Isonjaon käsitteet Saamelaiset nimet Lähdeaineisto Tutkimustilanne Saamelaisasutus ja -väestö ( ) Kalastajasaamelaisväestö ja -asutus Inarin lapinkylän kalastajasaamelaiset Utsjoen ja Tenon lapinkylien kalastajasaamelaiset Suomalaisten muutto Tenojokilaaksoon Porosaamelaisväestö ja -asutus Utsjoen porosaamelaiset Inarin porosaamelaiset Inarin vuotuiskiertojärjestelmä ja inarilaisten sukualueet Vuosikierto (Varriistâllâm) Inarilaisten kyläkunnat ja sukujen asuinalueet Utsjoen kesäpaikkajärjestelmä ja utsjokelaisten sukualueet Kesäpaikkajärjestelmän kehitys Utsjokelaisten sukualueet Perinteisistä asuinpaikoista uudistiloja ( ) Väestön tasaista kasvua
12 Uudisasutuspolitiikkaa ohjaava lainsäädäntö Lapin uudisasutusplakaatti Lapinvoudin ohjesäännön asutusta edistävät ohjeet Vuoden 1848 maanmittausohjesäännön tuomat muutokset Lapin uudistiloille Vuoden 1858 lisäys Lapin asutusplakaattiin organisaatiouudistus Väliaikaisten uudistilojen ja kruununtorppien perustaminen Lappiin sallitaan Asetus uudistalojen ja kruununtorppien perustamisesta Saamelaisten kalastustilat (fiskare- tai lappfiskareläge) Inarin ja Utsjoen kalastustilat perinteisen asumismuodon perilliset Inarin kalastuspaikat Utsjoen kalastustilat Kuvernöörin ratkaisut Uudistilan perustamismenettely Lupa kuvernööriltä Uudistilan perustamiskatselmus Käräjien lausunto Kuvernöörin päätös Uudisasutuksen määrä ja laajuus Inarissa Inarin uudisasukaspioneerit Kyrön kylästä Inarin varhaisen uudisasutuksen keskus Inarinsaamelaiset uudisasuttajina sukujen mailla Lapin plakaatin tiloista väliaikaisesti verotettuihin tiloihin Uudisasutuksen määrä ja laajuus Utsjoella Uudistiloja kalastajasaamelaisten perinteisille asuinpaikoille Uudistiloja viranomaisten aloitteesta Utsjoen aluekatselmukset Metsien suojelu vaikeuttaa uudistilojen perustamista Utsjoella Tilallisten oikeudet ja velvollisuudet Kruununtilallisen ja perintötilallisen oikeudet ja velvollisuudet
13 3.7.2 Tilallisten verotuksen kytkeytyminen maanomistukseen Uudistilan kuntoon laittaminen rakennus- ja viljelyvelvollisuus Lappiin perustettaville uudistiloille perintöoikeus Kruununmetsätorppa-asutus ja metsähallinnon vaikutus asutukseen Väkuluvun kasvua ja porosaamelaisten muuttoliikettä Metsähallinnon vaikutus asutukseen Kruununmetsien pinta-alan määräytyminen Metsänkäytön valvonta tiukentuu metsien arvon noustessa Kruununmetsätorppia koskeva lainsäädäntö ja oikeudellinen perusta Metsien arvon nousu lainsäädäntöön Kruununmetsätorppien hallintaoikeus Kruununmetsätorppa-asutus Inarissa Perustamissyyt Inarissa tilaton väestö kruununmetsätorppareiksi Kruununmetsätorppien maantieteellinen sijoittuminen Inarissa Keitä perustajat olivat? Kruununmetsätorppa-asutus Utsjoella Kruununmetsätorppia vanhoille asuinsijoille Maantieteellinen sijoittuminen Utsjoella Kruununmaiden väliaikainen erottaminen ja isojako Isonjaon eteneminen Pohjois-Suomessa Kruunun liikamaiden väliaikainen erottaminen Aloite ja tausta Väliaikaisen kruunun liikamaiden erottamisen varsinaiset määräykset Kruunun liikamaan väliaikainen erottaminen Inarissa Kruunun liikamaiden väliaikainen erottaminen Utsjoella hylätään Isojako alkaa metsähallituksen vastustusta ja metsäkeinottelua Isonjaon toimeenpano Metsähallitus isoajakoa vastaan suojametsäkysymys Metsäkeinottelu
14 5.4 Laki isostajaosta ja verollepanosta Erityislainsäädännön tarve maanomistussuhteiden järjestely ja huoli metsien häviämisestä Piirijako Peltoja ja niittyjä lähempää taloja Yhteismetsien muodostaminen Kohti vesipiirirajankäyntiä ja kruununmetsätorppien itsenäistämistä Metsäkeinottelun kohteeksi joutuneiden tilojen isojako Elinkeinot ja niihin liittyvä maankäyttö Peuranpyynti ja peuranpyyntioikeus Peuranpyynti edellytti yhteistyötä Peuranpyynti käräjäpöytäkirjojen valossa yhteis- ja yksityispyyntiä Peuranpyynnin lakkaaminen Kalastus ja kalastusoikeudet Kala kaikki kaikessa inarilaisten joki- ja järvikalastus Inarin kalastajasaamelaisten kalastukseen liittyvä maankäyttö historiallisessa valossa Kalastajasaamelaisten ja uudisasukassaamelaisten väliset kalastusriidat Kalastuksen valvonta tehostuu Kalavesien omistus suvuilta uudistiloille Inarin tilallisten kalastusoikeudet Tenojoen lohenkalastus Historiallinen katsaus Tenojoen lohenkalastukseen Lohen kalastusmenetelmistä Tenojoen lohenkalastusriidat käräjillä Outakosken poikkipato - yhteispato Valtiovalta kiristää otettaan - lohiturismin alku Kohti kansainvälistä virallista kalastussääntöä Utsjoen tilallisten kalastusoikeudet Jäämeren kalastus Metsästys Valtakunnallinen lainsäädäntö Saamelaisten metsästysoikeudet Uudisasukkaiden metsästysoikeudet
15 6.6 Poronhoito Täyspaimentolaisuuden leviäminen ja sen historiallinen kehitys Nautintarajojen ja rajapisteiden selvitys Lisäpöytäkirjan eli lappekodisillin merkitys ja sisältö Poromäärän valtava kasvu - rajariitojen siemen Inarinsaamelaisten pienimuotoinen poronhoito Suomen ja Norjan rajasulun jälkeen rajantarkastusmatkat Suomen ja Norjan rajasulun vaikutukset maankäyttöön Poronhoidon kehitys Inarissa ja Utsjoella Paliskuntien syntyminen malli talollisesta poronhoidosta Metsänhoidon ja poronhoidon suhde Niitty- ja peltoviljely Luonnonniityt ja niiden valtaus Inarinsaamelaisten kalakentät uudistilojen niityiksi Utsjoen saamelaisten jokivarren asuinkentät uudistilojen niityiksi Väliaikaisten lohkojen erottaminen rajaa tilusten käyttöä Peltoviljely ja sen merkitys Inarissa ja Utsjoella Karjanhoito Metsien käyttö Metsälainsäädäntö Valtion metsähallinto Säästäväisiä metsänkäyttäjiä inarilaisten metsänkäyttö Onko puutavaran tarve todellinen? utsjokelaiset metsänkäyttäjinä Senaatti rajoittaa metsänkäyttöä Verotuksen suhde maankäyttöön Lapinvero ruotsalaista verotusta ohjaava lainsäädäntö Kymmenysverotuksesta maaverotukseen Strömstadin rajasopimus 1751 selkeyttää verotusoloja Lapinvoudin ohjesääntö Verotuskäytännöstä lapinveron kehitys Inarissa ja Utsjoella 1700-luvulla Vuotuisveroa, haaksipalkkaa ja laamanninveroa Maavero vai henkilökohtainen vero?
16 7.2.3 Kohti kollektiivista lapinkylän veroa Lapinveron maksajista uudistilallisiksi Lapinveron rahalaatu muuttuu riikintaalareista hopearupliksi Lapinveron tarkastus 1840-luvulla maakirjaprojekti Maa- ja veronkantokirjojen sekä erikoismaakirjojen informaatio Verolappalaisen siirtyessä uudistilalliseksi Perinnöllisistä lapinveromaista kruununluontoisiksi tiloiksi Inarissa lapinveron maksajista tilallisia Utsjoella kollektiivinen lapinvero Lapinveron lakkauttaminen Yhteenveto Vuosikiertoa sukujen mailla - yhteistä ja yksityistä maankäyttöä Hallinnon ote Lapista tiivistyy vanhat oikeudet katselmuksiin Metsähallinnon valvonnassa Lähdeluettelo 385 Liitteet
17 1 Johdanto 1.1 Hallinnolliset yhteydet Lapinmaiden rajat Ruotsin, Norjan ja Venäjän välillä pysyivät keskiajan ja koko 1500-luvun hämärinä ja epämääräisinä. Oikeastaan mitään rajoja ei ollut, sillä suurinta osaa Lappia voidaan pitää valtakuntien välisenä yhteismaana, jota kaikki verottivat. Kustaa Vaasan hallinnon myötä Lapinmaat saivat omat voutinsa vuosina Uuden lääninjaon myötä 1635 syntyivät Länsi-Pohjan eli Västerbottenin ja Pohjanmaan läänit. Lapinmaa jaettiin niin, että alettiin puhua Ångermanlannin, Uumajan, Piitimen, Luulajan, Tornion ja Kemin Lapeista. Seuraava lääninjakouudistus vuonna 1775 ei vaikuttanut Lappiin muulla tavalla kuin että Kuusamo liitettiin vasta perustettuun Oulun lääniin. Sekä Tornion että Kemin Lappi kuuluivat siis Västerbottenin lääniin aina Haminan rauhaan saakka, jolloin koko Pohjois- Suomi liitettiin Oulun lääniin. 1 Lapinmaiden ja niiden eteläpuolella sijaitsevien pitäjien raja oli niin sanottu lapinraja, josta käytiin kiistoja talonpoikien ja lappalaisten kesken. Lapinrajan takaisessa Lapissa noudatettiin kirkollisissa asioissa, paikallishallinnossa, oikeudenhoidossa ja verotuksessa monia omintakeisia, Lapin erityisoloista johtuvia periaatteita ja säännöksiä. Kemin ja Tornion Lappi olivat jakautuneet lapinkyliin (ruots. lappby); Kemin Lappiin kuuluivat Kittilä, Sodankylä, Sompio, Inari, Kuolajärvi, Kitka, Kemikylä ja Maanselkä sekä Tornion Lappiin Siggevaara, Tingevaara, Rounala, Suonttavaara, Peltojärvi, Koutokeino, Aviovaara, Teno ja Utsjoki. 2 Tämä tutkimus käsittelee siis kahta Tornion Lappiin kuulunutta kylää, eli Tenoa ja Utsjokea, sekä Kemin Lapin puolella sijainnutta Inarin lapinkylää. Västerbottenin lääni jaettiin neljään voutikuntaan. Sekä Tornion että Kemin Lappi tulivat kuulumaan Pohjoiseen voutikuntaan (ruots. Norra Fögderi). Voutikuntajako perustui jo Kustaa Vaasan aikana tehtyihin uudistuksiin. Seuraavat muutokset tapahtuivat Haminan rauhaa seuranneissa alueellisissa ja hallinnollisissa järjestelyissä. Suomeen yhdistetystä liitosalueesta muodostettiin vuonna 1809 silloisen kenraalikuvernöörin määräyksestä Tornion kihlakunta. Siihen kuuluivat Tornion kaupunki, Alatornio ja Karunki, Ylitornio ja Turtola, Muonionniska ja Kolari, Enontekiö, Sodankylä, Kittilä, Inari ja Utsjoki. Ne tulivat kuulumaan vuodesta 1810 lähtien Oulun lääniin, jota johti Oulun läänin kuvernööri eli maaherra. Pian 1 Luukko 1954, ; Onnela 1985b, ; Vahtola J. 1985, Vahtola J. 1985,
18 kuitenkin osoittautui, että Lapin olot vaativat erityisjärjestelynsä ja Tornion kihlakunta lakkautettiin kokonaan vuonna Käsite Suomen Lappi syntyi vasta siinä vaiheessa, kun Suomi liitettiin Venäjään. Haminan rauhan solmimisen jälkeen ne osat Suomen Lappia, jotka olivat kuluneet Västerbottenin lääniin, liitettiin 1810 Tornion kihlakuntaan. Tämä järjestely jäi kuitenkin tilapäiseksi, sillä Lapin olot vaativat valtiovallan mielestä erityisjärjestelyjä. Lapin kihlakunta perustettiin keisarillisella julistuksella 25. huhtikuuta 1838 ja samalla koko Tornion kihlakunta lakkautettiin. Syyt Lapin kihlakunnan perustamiseen ilmenevät hyvin julistuksen sanamuodosta: että Suomen Lapinmaalla asuvaiset tulisivat likemmin peräänkatsotuiksi, pitää uusi foutikunta Utsjoen, Enarin, Sodankylän, Kittilän ja Enontekiön Lapinmaista ja Muonionniskan emäkirkkoseurakunnasta tehtämän. Lappi ja sen väestö haluttiin saada tarkemman valvonnan alle. Lapin kihlakuntaan tulivat kuulumaan vuodesta 1838 lähtien Enontekiön, Kittilän, Sodankylän, Inarin ja Utsjoen lapinmaat sekä Muonionniskan emäkirkkoseurakunta. Muut osat Tornion kihlakuntaa liitettiin Kemin kihlakuntaan. 4 Kihlakunnan johtavana virkamiehenä toimi kruununvouti, jonka asuinpaikka oli Tornio, joten matkaa Lappiin kertyi melkoisesti. Lapin kihlakunnan perustamisen jälkeen kruununvouti asui Kittilässä. Kruununvoudit edustivat niin sanottua väliportaan hallintoa ja olivat toiminnastaan vastuullisia maaherralle. Paikallishallinnon edustajina eri paikkakunnilla toimivat nimismiehet, jotka olivat kruununvoutien alaisia. Lapin nimismiehet raportoivat toimistaan joko Lapin kihlakunnan kruununvoudille tai suoraan Oulun läänin kuvernöörille. Utsjoella ja Inarissa oli yhteinen nimismies Lapin kihlakunnan perustamiseen saakka. Tämän jälkeen Utsjoki ja Inari erotettiin omiksi nimismiespiireikseen. 5 Kirkollisen hallinnon näkökulmasta Inari kuului alun alkaen Kemin kirkkoherrakuntaan, josta se siirrettiin Kuusamoon vuonna Samana vuonna valmistui Inarin ensimmäinen kirkko. Utsjoki sai oman kirkon vuonna 1700, vakinaisen papin vuonna 1743 ja kuului Koutokeinon kirkkoherrakuntaan. Vuonna 1747 Utsjoki 3 Onnela 1985b, ; Lähteenmäki 2004, Keisarillisen majesteetin armollinen julistus erinäisistä toimituksista paremman järjestyksen kartuttamiseksi Suomen Lapinmaalla Asetuskokoelma 1838; Kun puhutaan lapinmaista tai lapeista, tarkoitetaan samantyyppistä hallinnollista kokonaisuutta kuin etelämpänä puhuttaessa pitäjistä. Nimitystä Inarin Lappi (Enare Lappmark) ja Utsjoen Lappi (Utsjoki Lappmark) käytettiin pitkälle 1800-luvulle puhuttaessa alueesta, jossa asui lapinveroa maksavia lappalaisia/saamelaisia. Samaan aikaan valtionhallinnossa käytettiin kuitenkin rinnakkain myös pitäjä nimitystä. 5 Keisarillisen majesteetin armollinen julistus erinäisistä toimituksista paremman järjestyksen kartuttamiseksi Suomen Lapinmaalla Asetuskokoelma
19 erotettiin omaksi kirkkoherrakunnakseen ja samassa yhteydessä siihen liitettiin Inarin kappeliseurakunta. Oman kappalaisen Inari sai vasta vuonna Inarin seurakunnassa toimi myös Kivijärven rukoushuone, joka rakennettiin vuonna 1862 lähelle Venäjän rajaa. Kirkollinen yhteys Utsjoen ja Inarin välillä kesti aina vuoteen 1881, jolloin Inari erosi omaksi kirkkoherrakunnakseen Lapinkylän hallinto Lapinkylissä vallitsi aivan oma hallinnollinen järjestelmänsä, joka poikkesi muualla maassa käytössä olleesta. Kemin Lappi ja Tornion Lappi olivat jakaantuneet lapinkyliin. Kylät olivat jakautuneet sukujen ja perheiden kesken lapinveromaihin. Muun Suomen pitäjät ja kylät vastasivat Lapissa lapinkyliä. Ylintä päätösvaltaa Utsjoen ja Inarin lapinkylissä käyttivät kylännimismiehet (ruots. bylänsman tai lapplänsman). He olivat tehtäviensä vuoksi vapaita kruunulle menevästä verosta. Siitä, mitä tehtäviä tuo luottamustoimi sisälsi, ei ole säilynyt tarkkoja asiakirjatietoja. Varmasti tiedetään, että heidän tehtävänään oli valvoa Ruotsin kruunun veronkantoa. Tenon ja Utsjoen sekä Inarin lapinkylissä oli 1700-luvun puolivälissä vielä toinenkin nimismies, dansk länsman. Hän valvoi Tanska-Norjalle menevien verojen kantoa. Tenon ja Utsjoen sekä Inarin lapinkylissä oli vielä muitakin lapinveron maksusta vapautettuja henkilöitä hoitamassa yleisiä velvoitteita. Heitä olivat kyytirättärit (ruots. skjutsrättare), jotka kyyditsivät kruunun virkamiehiä, kuten kruununvoutia ja tuomaria matkoillaan lapinkylissä. Kyytirättäriä voitiin kutsua myös neljännesmieheksi (ruots. skickare), jolloin hän toimitteli erilaisia lapinkylän asioita tietenkin verovapautta vastaan. 7 Lapinverosta vapaita olivat myös pitäjän piiskurit (prophos). Virka ei liene ollut niitä helpoimpia, sillä nimensä mukaisesti heidän tehtäviinsä kuului antaa raipaniskuja rikoksista tuomituille. 8 Lapinkylä eli siita 9 oli ikivanha organisoitunut yhteisömalli, joka oli kehittynyt saamelaisista lähtökohdista ja pitkälti itsenäisesti. Siita huolehti sekä yhteisön omista että sen yksityisten jäsentensä tarpeista ja intresseistä. Perheillä lienee ollut määräysvalta kaikkien luonnonvarojen suhteen lapinkylän hallinnoimilla alueilla. 6 Colliander 1910, 155, 754; Onnela 1985b, Esimerkiksi Korpijaakko 1989, Virrankoski 1973, Lapinkylä nimityksen lisäksi käytän tässä yhteydessä myös saamen kielestä tulevaa sanaa siita (saameksi siida) joka on saamelainen vastine lapinkylälle, aivan kuten asiakirjoissa saamelaisista käytetään nimitystä lappalainen, mutta saamelaiset itse kutsuvat itseään omankielisellä nimellään saamelainen. 17
20 Yhteisöllisiä tehtäviä olivat majavan ja villipeuran pyynti syksyisin ja talvisin sekä lohenpyynti kesäisin. Turkiseläinten ja pienriistan pyynti kuului taas yksittäisten lapinkylän jäsenten henkilökohtaisiin oikeuksiin. Siidaisit eli lapinkylän isäntä johti kotakäräjiä eli saamelaisten omaa oikeustuomioistuinta, joka jakoi luonnonresurssit kylän perheiden kesken. Siitajärjestelmään kuuluivat perheiden kaikki jäsenet, ja heillä oli omat määrätyt henkilökohtaiset tehtävänsä. 10 Suurimpien jokien alueella eli tässä tapauksessa Tenojoen laaksossa ja sitä ympäröivillä alueilla oli useita siitoja vierekkäin ja lähekkäin. Luonnollista oli, että lapinkylät toimivat yhteistyössä joissakin yhteisissä hankkeissa. Tällaisia toimia olivat muun muassa vetonuotan eli kulkutusverkon käyttö lohenpyynnissä sekä villipeuran pyynti Gollevarrin eli Kultavaaran tunturialueilla Norjassa nykyisen Pulmangin pohjoispuolella Tenojoen itärannalla. 11 Lapinkylät jakaantuivat perheiden ja sukujen kesken lapinveromaihin (ruots. lappskatteland). Lapinmaassa asui lappalaisia s. o. saamelaisia ja siellä harjoitettiin lappalaiselinkeinoja (ruots. lappmannanäringar). Lannan puolella eli lapinrajan eteläpuolella asuivat talonpojat, jotka harjoittivat talonpoikaiselinkeinoja (ruots. landtmannanäringar). Toisistaan heidät erotti lapinraja, joka käräjillä usein oli virallisen rajankäynnin kohteena. Lapinrajan synnystä ja iästä ei ole tarkkaa tietoa, mutta siihen viitataan jo 1540-luvulla. 12 Talonpoikien ja lappalaisten välillä käytiin käräjillä usein riitoja, sillä ilman lappalaisten lupaa ylitetty lapinraja saattoi johtaa talonpojan karkotukseen. Lupa rajan ylittämiseen saatiin usein avioliittojen kautta. Lapinrajalla pyrittiin suojaamaan saamelaisten elinkeinoja. 1.3 Valtiolliset rajat ja rajankäynnit Rajankäyntien merkitys saamelaisten elämässä on ollut kauaskantoista ja syvälle saamelaiseen yhteiskuntaan ulottuvaa. Suurimmat ja ehkäpä myös tärkeimmät rajankäynnit ovat koskeneet eri valtakuntien rajojen muutoksia ja sitä kautta vaikuttaneet saamelaisten elämään. Rajanvedot ovat jopa jakaneet kahtia kokonaisia lapinkyliä. Merkittäväimmät saamelaisten historiaan vaikuttaneet rajankäynnit tutkimusajanjaksolla ovat Strömstadin rajasopimus 1751, Haminan rauha 1809, yhteisalueen jako Norjan ja Venäjän kesken 1826 sekä Suomen ja Norjan rajasulku Luon niihin seuraavassa lyhyen katsauksen. 10 Solbakk 2001, Solbakk 2001, Korpijaakko 1989,
21 Vanhat riidat ja valtapyrkimykset Jäämeren herruudesta alkoivat nostaa päätään 1700-luvun alkupuoliskolla. Suomalainen niin sanottu kveeniasutus oli saavuttanut Ruijassa yhä enemmän jalansijaa. Norjalaiset vaativat ruotsalaisten kalastusoikeuden rajoittamista jo vuonna 1702, ja Ruotsin ja Norjan yhteisaluetta koskevat kysymykset tulivat jälleen ajankohtaisiksi. Pohjoisin Lappi oli edelleen Ruotsin, Norjan ja Venäjän yhteisaluetta, jonka verotusolot olivat sekavat. Ruotsalaisnorjalaiseen yhteisalueeseen kuuluivat Tenon, Utsjoen, Aviovaaran (Kaarasjoki) ja Koutokeinon alueet. Tämä tarkoittaa sitä, että kyseiset lapinkylät maksoivat veronsa Ruotsille ja Tanskalle. Inari taas kuului norjalais-ruotsalais-venäläiseen yhteisalueeseen ja joutui näin maksamaan veronsa kolmelle eri taholle. Norjalais-venäläiseen yhteisalueeseen kuuluivat Näätämö eli Neiden, Pasvik ja Peisen. 13 Neuvottelut ruotsalais-norjalaisesta yhteisalueesta ja pohjoisen rajan kulusta aloitettiin 1730-luvulla. Niiden arveltiin kestävän vain kolme vuotta, mutta toisin kävi, sillä sitkeisiin neuvotteluihin kului koko 1740-luku. Ruotsi piti Inarin ja Utsjoen alueita Tornion ja Kemin Lappeihin kuuluvana, Norja puolestaan Koutokeinon ja Aviovaaran alueita vanhoina norjalaisalueina. Ruotsia uhkasi sota Venäjän kanssa, joten poliittinen tilanne oli Norjalle edullinen. Tässä neuvotteluasemassa Norja piti Tenojokea sopivana rajana ja sai tahtonsa läpi vuonna Neuvottelujen seurauksena määriteltiin nykyäänkin voimassa oleva Suomen ja Norjan vastainen raja. ASLAK OUTAKOSKEN sanoin raja kierrellen ja kaarrellen lännestä tullen ikään kuin hakee jotakin luonnollista rajaviivaa ja päästyään Skietšemjoen latvoille se sitä seuraten juontuu ensiksi Inarijoelle ja sitten varsinaiselle Tenolle. 14 Saamelaiset olivat käydyissä neuvotteluissa pelinappuloina. Esimerkiksi vuonna 1739 Norjan maaherra (norj. amtman) antoi määräyksen, jolla kiellettiin Utsjoen saamelaisilta kalastusoikeus Tenon alajuoksulla. Tämä aiheutti levottomuutta rajan väestössä. Ilmeisenä tarkoituksena oli edistää Norjan neuvotteluasemia. 15 Lisäksi uusi raja halkoi saamelaisten siidat ja sitä kautta laidunmaat ja pyyntialueet kahtia. Utsjoen lapinkylä, jota Ruotsi oli verottanut vuodesta 1613 lähtien, jakautui siten, että siidan länsipuoli joutui Tanska-Norjan hallintaan ja alaisuuteen. Tästä alueesta tuli Polmakin käräjäkunta. Saman kohtalon kokivat Aviovaaran ja Koutokeinon siidat Halila 1954, Halila 1954, 407, ; Outakoski 1937, Halila 1954, Solbakk 2001,
22 Solmittuun Strömstadin rajasopimukseen liitettiin erityinen lappalaisten oikeuksia koskeva lisäpöytäkirja, niin sanottu lappekodisill, joka sisälsi 30-kohtaisen säännöstön. Sen laatineet komissaarit olivat omaksuneet yhdeksi tavoitteekseen saamen kansan säilymisen (den lappiske nationens conservation). Kodisillia on 1970-luvulta lähtien tutkimuksissa alettu kutsua saamelaisten oikeuksien peruskirjaksi tai saamelaisten Magna Chartaksi. 17 Rajasopimuksen lisäpöytäkirjalla tuli olemaan suuri vaikutus saamelaisten elämään ja sitä kautta asutukseen ja maankäyttöön myös tutkittavalla alueella. 18 Tutkimuksessa tullaan tarkastelemaan lisäpöytäkirjan säädöksiä ja merkitystä yksityiskohtaisemmin, koska se oli voimassa aina vuoteen 1852 saakka, eli lähes 100 vuotta. Haminan rauhan seurauksena 1809 lakkasivat Kemin Lappiin kohdistuneet Venäjän ja Ruotsin yhteisverotusoikeudet. Tämä merkitsi tutkittavan alueen kannalta sitä, että Inari vapautui viimein lopullisesti monen valtakunnan verotuksesta. Venäläiset verottivat Inaria viimeisen kerran vuonna Haminan rauhan järjestelyt eivät suoraan vaikuttaneet tämän tutkimuksen kohdealueeseen. Lähinnä poliittisella tasolla norjalaisten epäluulot suomalaisia (s. o. venäläisiä) kohtaan kuitenkin lisääntyivät. Tällä tuli puolestaan olemaan vaikutusta siihen, että Suomen ja Norjan raja lopulta suljettiin pysyvästi. Norja ja Venäjä verottivat yhdessä vielä tämänkin jälkeen kolttien asuttamia Paatsjoen, Petsamon ja Näätämön lapinkyliä. Norja oli vaatinut tämän alueen jakoa jo 1700-luvulla, mutta vasta 1823 päästiin neuvottelemaan. Suomalaiset eivät saaneet osallistua neuvotteluihin, joten heidän näkemyksiään asiassa ei kuultu. 20 Neuvottelujen tuloksena oli Venäjän ja Norjan välinen yhteisalueen jako vuonna Seurauksena oli, että Suomen ja Varanginvuonon välinen maa-alue jäi kokonaan Norjalle. 21 Inarin tuleva koillisraja määriteltiin tässä sopimuksessa. Osa Näätämön lapinkylää tuli näin kuulumaan kiinteämmin Inariin. Alueen saamelaisille annettiin kuusi vuotta aikaa valita, kumpaan valtakuntaan halusivat kuulua. Tänä aikana he saivat kalastaa ja metsästää kumman alueella halusivat Aikio S. 1985, 69 70; Hiltunen 1983, 206; Korpijaakko Labba 2000, Första Bihang eller Codecill till Gränsse Tractaten emellan Konunga Rikerne Swerige och Norge, Lappmännerne beträffade. Painettuna teoksessa Tomas Cramér, Gunnar Prawitz Studier i renbeteslagstiftning, ; Lisäpöytäkirjaa ovat tarkastelleet myös Hiltunen 1978, ja Korpijaakko Labba 2000, Onnela 1985b, Onnela 1985b, Onnela 1985b, Onnela 1985b,
23 Kun Suomesta oli tullut autonominen suuriruhtinaskunta Venäjän alaisuudessa ja kun Norjan ja Venäjän välillä käydyt neuvottelut olivat vuonna 1826 johtaneet yhteisalueen jakoon, alkoi esiintyä epävarmuutta Strömstadin sopimuksen ja sen lisäpöytäkirjojen voimassaolosta ja sen juridisesta pätevyydestä. Valitukset Suomen alueella laiduntavista norjalaisten poroista alkoivat lisääntyä. Alettiin puhua porolaitumien liiallisesta kulumisesta. Poroelot talloivat kalastajasaamelaisten niittyjä ja peltoja alleen ja suuria määriä kalastajasaamelaisten poroja liittyi vaeltaviin norjalaisten porotokkiin. 23 Suomi ja Norja alkoivat käydä neuvotteluja maiden välisen raja-alueen käyttöoikeuksista vuonna Varsinaiset neuvottelut pantiin alulle Suomen puolelta, kun Utsjoen silloinen nimismies Lindström ilmoitti Oulun läänin kuvernöörin J. A. Stiernchantzin kautta senaattiin, että Norjan lappalaiset tulivat Suomen puolelle mukanaan niin suuret poromäärät, ettei Utsjoen lappalaisille jäänyt porolaidunta. Samalla hän ilmoitti, että Ruijan vouti oli antanut luvan tukkia Tenon syväväylän, mikä oli tyrehdyttänyt Tenojoen jokisaamelaisten kalanpyynnin. Oli seurannut nälänhätä, jota myös kirkkoherra Jakob Fellman oli todistamassa. Senaatti laati selvityspyynnön, joka toimitettiin vuonna 1830 Norjan hallituksen Tukholman osastolle. Vastineen laatija Ruijan vouti Johan Henrik Cappelen sivuutti vastauksessaan porolaidunkysymyksen toteamalla, että Itä-Ruijan porot kävivät Venäjän so. Suomen puolen tuntureilla talvisin, jolloin ne käyttivät määrättyjä laitumia ja palasivat Norjaan huhtikuussa. Kaikki toiminta oli vuoden 1751 rajasopimuksen mukaista. 24 Suomen ja Norjan välisiä neuvotteluja jatkettiin vuosina Varangissa. Suomen ja Norjan neuvottelijat Ekström ja Cappelen laativat mietinnön ehdotuksista lisäpöytäkirjan kohtien muuttamiseksi vuonna Mietintö ja siihen liittyvä senaatin alistus asiantuntijalausuntoineen ja asiakirjoineen lähti kenraalikuvernööri Menšikoville. Käytiin korkean tason neuvotteluja, joiden seurauksena keisari nimesi Suomen edustajiksi Oulun läänin maaherran R.W. Lagerborgin ja taloustirehtööri Ekströmin, jolla oli jo kokemusta asiasta. Neuvotteluja jatkettiin Turussa Neuvottelujen kuluessa osapuolten näkemykset erosivat yhä enemmän toisistaan, kun suurimpana kiistan kohteena oli rajan yli muuttavien porosaamelaisten aseman järjestely. Neuvotteluja päästiin jatkamaan vuonna 1841 Pietarissa, mutta sielläkin jouduttiin umpikujaan. Suomi oli tullut osaksi Venäjää, eikä tämä voinut olla näkymättä norjalaisten harjoittamassa politiikassa. Keskeistä siinä oli norjalaisten tuntema epäluulo Venäjän valtapyyteitä kohtaan. Kysymys 23 Solbakk 2001, Korpijaakko Labba 2000, 142; Tikkanen 1966,
24 pohjoisten alueiden käyttöoikeuksista kytkettiin käynnissä olevaan suurvaltapolitiikkaan. 25 Suomen Lapin asema oli samaan aikaan paljon julkisuudessa. Matias A. Castrén esitti vuonna 1842, että lappalaiset olisi opetettava viljelemään maata. Viisi vuonna myöhemmin Elias Lönnrot kirjoitti, että Lapin elinkeinojen edistämiseksi olisi saatava satama Jäämereltä. Samaan aikaan Ruotsissa Lars Leevi Laestadius julkaisi mietintönsä Lapin olojen edistämisestä. 26 Neuvottelut ajautuivat umpikujaan vuonna 1851, minkä seurauksena Suomen ministerivaltiosihteeri lähetti määräyksen rajan sulkemisesta senaattiin Senaatti julkaisi sen Vaasan hovioikeuden kiertokirjeellä elokuun 23. päivänä samana vuonna. Tässä yhteydessä Ruotsi-Norjan kuningas antoi jo heinäkuun 29. päivänä päätöksen, jossa hän kielsi Suomen alamaisia sekä laiduntamassa Norjan puolella rajaa että kalastamasta ja metsästämästä Norjan rannikolla. Tässä tutkimuksessa tarkastellaan käytyjä neuvotteluja lähinnä maankäytön näkökulmasta. Tarkastelun alla on se, mitä neuvottelut kertovat saamelaisten maankäytöstä ylipäätään sekä se, miten maankäyttö muuttui lappekodisillin voimassaoloaikana luvun puolivälistä 1800-luvun puoliväliin. 1.4 Tutkimuskysymykset Asutuksen kehitys Tutkimuksen kohteena on asutus ja elinkeinoihin liittyvä maankäyttö sekä verotuksen suhde maankäyttöön ja asutukseen vuodesta 1749 vuoteen 1925 Inarin ja Utsjoen alueella. Näkökulma on paikallinen, silti tutkimusalueellani tapahtuneesta kehityksestä voidaan vetää johtopäätöksiä koko pohjoisen Lapin asutuksen ja maankäytön muutoksista. Erityisesti Lapin kihlakunnan perustamisen jälkeen asutusohjeet annettiin usein koskemaan koko kihlakuntaa, paikallinen soveltaminen vain saattoi vaihdella. Tutkimus jakaantuu kahteen pääteemaan, joista ensimmäinen käsittelee alueella tapahtunutta asutuksen kehitystä ja asutuksen taustalla ollutta lainsäädäntöä (luvut 2 5). Toinen pääteema käsittelee alueen elinkeinoja, niiden kehitystä ja elin- 25 Käydyistä neuvottelutoimenpiteistä, katso Tikkanen 1964, joka on käsitellyt neuvotteluja ja niihin liittyviä poliittisia kytköksiä pro gradu-tutkimuksessaan. 26 Tikkanen 1964,
25 keinoihin liittyvää maankäyttöä (luku 6). Seitsemännessä luvussa tutkin myös verotuksen suhdetta maankäyttöön ja asutukseen. Molempien teemojen käsittely ongelmakeskeisyyden säilyttämiseksi on systemaattinen. Systemaattisen käsittelyn sisällä tapahtumia on kuvattu kronologisesti. Asutusluvuissa tutkin saamelaisasutuksen, uudisasutuksen ja kruununmetsätorppa-asutuksen kehitystä sekä näiden asutusmuotojen ajallista vaihtelua. Tarkastelen valtion asutuspolitiikkaa sekä kysymystä siitä, missä määrin viranomaiset ohjasivat maankäyttöä ja sitä kautta asutusta. Kuvaan valtiovallan pitkän aikavälin asutus- ja maankäyttöpolitiikkaa. Tutkin 1700-luvun saamelaisasutusta ja sen kehitystä sekä jo orastavaa uudisasutusta. Valtiovallan kiinnostus pohjoisia alueita kohtaan lisääntyi ja tästä olivat seurauksena muun muassa Lapinmaan asutusplakaatti 1749 ja lapinvoudeille annettu ohjesääntö Väestön omaksuttua karjatalouden, Utsjoelle muodostui niin sanottu kesäpaikkajärjestelmä, jossa muutettiin yleensä kahden kolmen asuinpaikan välillä vuosittain. Inarin kalastajasaamelaisilla vallitsi niin sanottu vuosikiertojärjestelmä, jolloin muutettiin erillisiin kevät-, kesä-, syysja talviasuinpaikkoihin. Porosaamelaisten pitkät muuttomatkat vaikuttivat tämän väestöryhmän tapaan asuttaa alueita. Tutkimus kohdistuu erityisesti siihen, miten perinteinen saamelaisasutus eli 1800-luvulla rinnan alkavan uudisasutuksen kanssa. Toinen asutusteemoista on uudisasutus, joka käynnistyi molemmissa pitäjissä toden teolla vasta 1830-luvulla. Työssä selvitellään uudisasutusplakaattien, julistusten, kuulutusten ja asetusten merkitystä asutukselle. Keskeisiä kysymyksiä ovat, keitä uudistilojen perustajat olivat, maksoivatko he kenties lapinveroa ennen uudistilan perustamista, perustivatko he uudistilansa vanhastaan hallitsemilleen maille jne. Tarkastelen uudistilojen perustamiskäytännössä tapahtuvaa muutosta. Samaan aikaan, kun uudisasuttaminen oli vilkkaimmillaan, kalastajasaamelaiset kävivät käräjillä esittämässä niin sanottuja kalastuspaikkakatselmuksia. Analysoin kalastustilojen merkitystä ja niiden luonnetta. Myös tilojen maanluonto on yksi tutkimuskohteista. Kolmas asutusmuoto on kruununmetsätorppa-asutus. Sen synty ajoittuu sekä Inarissa että Utsjoella 1800-luvun viimeiselle vuosikymmenelle. Vastaan muun muassa kysymyksiin, millaisia vaikutuksia kruununmetsätorpilla oli pitäjien asutuskuvaan, ketkä torppia perustivat, mitkä syyt olivat niiden syntymisen taustalla jne. Ei voida myöskään sivuuttaa kysymystä, kuinka suuri osa syntyneistä torpista oli Inarin kalastajasaamelaisten jo olemassa olevia asumuksia tai mikä oli alueelle muuttaneiden porosaamelaisten osuus torppien perustamisessa. Utsjoella kruununmetsätorppia perustettiin huomattavasti Inaria vähemmän, mutta tutkimuksessa 23
26 analysoidaan niiden merkitystä Utsjoen asutuskuvaan. Utsjoella kruununmetsätorppien perustaminen saa alueen vähäiset metsävarat huomioon ottaen aivan omat piirteensä. Mielenkiintoisen lisän tutkimukseen tuovat porosaamelaisten perustamat kruununmetsätorpat. Oma tutkimuskysymyksensä alueella on 1800-luvun loppupuolelta lähtien metsien arvon nousun myötä alkanut muutos, joka näkyi suhtautumisessa yksityisille tiloille annettaviin kruununmetsiin. Teemaan liittyy olennaisena osana myös kysymys kruunun liikamaista ja erämaista. Tarkastelukulmia työssä on kaksi: toinen koskee asutuksen ja metsähallinnon suhdetta ja sitä, miten metsien arvon nousu vaikutti esimerkiksi tilojen perustamiskäytäntöön; toinen näkökulma on metsähallinnon ja muun maankäytön, kuten poronhoidon ja tilallisten metsänkäyttöoikeuksien, välinen suhde. Tutkimusjakson loppupuolella oman leimansa tutkimukseen antavat kysymykset kruununpuistoista ja suojametsistä, missä näkyy jo selvästi pyrkimys metsien suojeluun. Varsinaista isoajakoa edelsi liikamaiden väliaikainen erottaminen Inarissa ja Enontekiöllä, joka oli ensimmäinen askel maanjako-olojen järjestämiseksi Suomen pohjoisimmassa Lapissa. Utsjoella liikamaiden väliaikaista erottamista ei toteutettu. Tutkin isonjaon toimeenpanoa ennen vuotta 1925, mutta lopullinen isojako jää tämän tutkimuksen ulkopuolelle. Asutuskehityksen osalta työ päättyy lakiin isostajaosta ja verollepanosta Elinkeinojen ja maankäytön välinen suhde Tutkimusaluetta asuttivat alkuvaiheessaan joki-, järvi- ja porosaamelaiset eli asiakirjojen kalastaja- ja tunturilappalaiset. Eri saamelaisryhmien maankäyttömuodot säätelivät asutusta. Maankäyttö puolestaan kytkeytyi elinkeinojen muutoksiin ja kehitykseen. Nämä muodostivat keskenään riippuvuus- ja vuorovaikutussuhteen, jota luonnon ylläpitämät resurssit ovat aikojen kuluessa säädelleet. Vielä 1700-luvulla valtiovallan ote alueesta oli varsin heikko. Kohti nykyaikaa tultaessa viranomaisten ote alueen ihmisistä ja luonnonresursseista, kuten metsistä, lisääntyi. Tutkimuksen toisessa osassa kuvaan tätä polveilevaa ja muutoksen alaista kehitystä Utsjoella ja Inarissa. Perinteiset elinkeinot, niiden historiallinen kehitys sekä niihin liittyvät maankäyttöoikeudet käsitellään ensin. Käsittely on systemaattinen, joten esimerkiksi perinteiset lappalaiselinkeinot, kuten peuranpyynti, kalastus ja poronhoito sekä niissä tapahtuvat muutokset esitellään omana kokonaisuutenaan. Osin rinnakkaisetkin 24
27 maankäyttömuodot ovat johtaneet siihen, että yhteentörmäyksiltä eri väestöryhmien välillä ei ole vältytty. Tutkin kysymystä, miten erilaiset elinkeinot vaikuttivat alueiden saamelaisten maankäyttöön pitkällä aikavälillä. Tarkastelen myös sitä, miten vanha perinteinen saamelainen maankäyttö säilyi uusien elinkeinojen vallatessa alaa ja millaisia sovelluksia ne saivat paikallisella tasolla. Valtioiden välisiä rajankäyntejä Strömstadin rajasopimuksesta Suomen ja Norjan väliseen rajasulkuun käsittelen poronhoitoa koskevassa luvussa. Poroelinkeino on kokenut suuria muutoksia myös porosaamelaisväestön muuttoliikkeen ja paliskuntalaitoksen myötä. Tutkin suurporonhoidon aseman vahvistumista Utsjoella ja sen leviämistä Inariin sekä elinkeinon vaikutusta alueen asutukseen ja väestöön. Tutkin uudistilallisten maankäyttöä luvussa niitty- ja peltoviljely sekä metsien käyttöä. Katselmuspöytäkirjoihin merkittiin pihamaa, peltomaa ja sen laatu, niityt ja niiden tuotto, tilalle kuuluvat kalavedet, myllynpaikka, poltto- ja rakennuspuumetsä, jäkälämaa ja joskus jopa metsästysmaat. Seuraan pitkän aikavälin muutoksia, joita erityisesti metsien kiristyvät käyttöoikeudet uudistiloille aiheuttavat. Kiinnitän huomiota myös uudistilallisten maankäyttöoikeuksien muuttumiseen ensimmäisten uudistilojen perustamisesta lähtien luvun lopusta lähtien tarkastellaan myös kruununmetsätorppareiden maankäyttöä. Työssäni tarkastelen myös tilusrajojen merkitystä ja esiintymistä asiakirja-aineistossa Inarissa ja Utsjoella 1800-luvulla. Käytännössä tämä liittyy kalastustilojen ja uudistilojen katselmuspöytäkirjoissa esiintyvään informaatioon. Selvää on, että kun uudistiloja perustettiin, ne mitattiin ja merkittiin maastoon jollakin tavalla. Katselmuspöytäkirjat ovat kuitenkin myös erinomainen lähde tarkastella tilojen perustamista edeltänyttä aikaa. Kysymykset kuuluvat, oliko saamelaisilla tilusrajoja jo ennen tilajärjestelmän omaksumista, miten saamelaisten maat rajautuivat uudistilallisten maiden suhteen, entä ottivatko viranomaiset huomioon vanhoja rajoja Verotus suhteessa maankäyttöön ja asutukseen Verotuksen suhteen tutkimusta ohjaavat lainsäädäntö ja verotuksesta annetut ohjeet sekä niissä tapahtuneet muutokset. Tarkastelussa on 1700-luvun ruotsalainen verotus Tenon ja Utsjoen sekä Inarin lapinkylän alueilla. Kiinnostavaa on alueen saamelaisten maksama lapinvero sekä sen perimisessä ja maksamisessa tapahtuneet muutokset. Verotus ja sen perusteet liittyvät alueen asukkaiden maankäyttöön ja asutukseen. Kysymys kuuluu, maksoivatko asukkaat veroa elinkeinoistaan vai maankäytöstään. 25
28 Seuraan lapinveron maksamisessa tapahtuneita muutoksia autonomian aikana. Tarkastelen vaihetta, jossa aiemmin lapinveroa maksaneet kalastajasaamelaiset ryhtyivät perustamaan uudistiloja. Millaisia muutoksia lapinveron maksussa tuolloin tapahtui? Seuraan myös sitä, mitä verolappalaisen henkilökohtainen verorasitus kertoi maankäytöstä tai henkilön harjoittamasta elinkeinosta. Veroluetteloille asetetaan kysymys, voidaanko niiden perusteella ylipäätään vetää johtopäätöksiä lapinveromaiden luonteesta. 1.5 Tutkimuksen käsitteet Saamelaisiin/lappalaisiin liittyvät käsitteet Etnisyyttä tarkoittava termi saamelainen, joka pohjautuu pohjoissaamen kielen saamelaista tarkoittavaan sanaan sápmelaš, on levinnyt laajempaan käyttöön Suomessa vasta 1900-luvun puolivälistä lähtien. Ennen tätä saamelaisista käytettiin johdonmukaisesti nimitystä lappalainen ja se on ollut suomalaisten käyttämä nimitys saamelaisista. Ruotsin kielessä sitä vastaa termi lapp. Termin lappalainen alkuperästä ja etnisestä merkityksestä ei olla täysin yksimielisiä. Osa tutkijoista on sitä mieltä, ettei lappalainen nimitystä historiallisissa lähteissä voida aina suoraan yhdistää saamelaisiin. Saamelainen on nimitys, jota nykysaamelaiset itse itsestään johdonmukaisesti käyttävät. Se on näin kansan omakielinen nimitys itsestään, oli kysymyksessä järvisaamelainen, jokisaamelainen tai porosaamelainen. Tämä tutkimus ei ota kantaa identiteettikysymykseen. Olen käyttänyt tässä tutkimuksessa nimitystä saamelainen, sillä nimitys lappalainen on valtakulttuurin antama nimitys vähemmistöstään. Tieteellisessä tutkimuksessa nimitys saamelainen on jo yleisesti vakiintunut käytäntö. Nimityksestä lappalainen ei mielestäni kuitenkaan voida luopua huolimatta siitä, että sitä pidetään vanhentuneena nimityksenä saamelaisista. Lappalainen on ollut henkilö, joka lapinkylän jäsenenä yhdessä muiden asukkaiden kanssa on osallistunut kruunulle maksettavan lapinveron maksuun. Lappalaiskäsite liitetään mieluusti tänä päivänä yhä enemmän maa- ja vesioikeudellisiin kysymyksiin. 27 Vanhimpina aikoina tuomiokirjoissa ja lapinveron kannon yhteydessä syntyneissä maaja veronkantokirjoissa ei lappalaisella välttämättä tarkoitettu etnistä nimitystä, vaan 27 Pentikäinen 1995,